**PROVEDBA SISTEMATSKIH PREGLEDA**

Ministarstvo hrvatskih branitelja sukladno dostupnim podacima, putem Područnih jedinica Ministarstva i županijskih Centara za psihosocijalnu pomoć, započelo je s aktivnostima vezanim za pozivanje hrvatskih branitelja na preventivne sistematske preglede.

Preventivnim sistematskim pregledima 2017. godine biti će obuhvaćeni hrvatski branitelji sa 1500 i više dana borbenog sektora, koji nemaju status HRVI iz Domovinskog rata.

Sistematski pregled obuhvaćat će:

- **laboratorijske pretrage: KKS, SE, AST, ALT, UREA, KREATININ, LIPIDOGRAM, URIN-kvalitativna analiza,**

**-EKG,**

**-RTG pluća,**

**-ultrazvuk abdomena,**

**-ultrazvuk prostate za muškarce,**

**-ultrazvuk dojke i ginekološki pregled za žene,**

**-specijalistički pregled interniste,**

**-psihološko testiranje te psihijatrijska obrada (prvi pregled) prema indikacijama**

Sistematski pregledi na području Ličko-senjske županije provode se u Općoj bolnici Gospić koja je odredila koordinatora za prijem i naručivanje hrvatskih branitelja, te ostale aktivnosti vezane za provedbu preventivnih sistematskih pregleda hrvatskih branitelja.

Ministarstvo hrvatskih branitelja će putem Područnih jedinica i županijskih Centara za psihosocijalnu pomoć koordinatorima dostavljati popis hrvatskih branitelja koji su se prijavili za pregled. Hrvatski branitelji će od strane koordinatora biti obaviješteni o točnom terminu dolaska na pregled.

Prijave za sistematske preglede podnose se u Područnoj jedinici Ministarstva hrvatskih branitelja u Gospiću, Kaniška 10, osobno, putem telefona na broj 053/575377, ili na e-mail adresu: slavka.gerovac@branitelji.hr , svakog radnog dana u vremenu od 8,00 do 16,00 sati.

U Gospiću, 09.03.2017.

 Za PJ Gospić

 Slavka Gerovac v.r.